Návrh Podnikateľského plánu (University Sync)

# 1. Zhrnutie

# 2. Opis projektu

Projekt pod názvom „University Sync“ v sebe zahŕňa výstavbu a administráciu webovej stránky a mobilnej aplikácie. Celý koncept je postavený na myšlienke uľahčiť študentom vysokých škôl a univerzít zdieľanie poznámok, vypracovaných téz na skúšku, súborov, otázok ohľadom štúdia a iných materiálov nie len medzi sebou, ale aj medzi ostatnými užívateľmi portálu.

S prvotnou myšlienkou založiť daný projekt prišiel Kristián Kmec začiatkom roku 2014. Nápad zdieľania poznámok sa mu podaril realizovať prostredníctvom voľne dostupnej aplikácie „GNotes“ na Katedre histórie na Univerzite Mateja Bela v Banskej Bystrici. Postupne sa projekt rozrástol aj na Katedru anglistiky a amerikanistiky na tej istej univerzite. S pribúdajúcim počtom užívateľov sa stala do vtedy používaná aplikácia GNotes nepoužiteľná kvôli jej početným obmedzeniam.

V marci 2014 sa do projektu zapojil Lukáš Michalčík, ktorý bol zodpovedný za výstavbu webovej stránky. 14. marca 2014 si Kristián Kmec prenajal doménu „universitysync.sk“. Lukáš Michalčík následne začal s výstavbou webovej stránky. Lukáš v máji kontaktoval Filipa Povolného, ktorý sa v úvode podieľal len na dizajne webovej stránky. V septembri 2014 sa Filip Povolný pridal do tímu ako človek zodpovedný za výstavbu mobilnej aplikácie a za dizajn všetkých súčastí projektu.

Momentálne sú vlastníci projektu/podniku Kristián Kmec, Lukáš Michalčík a Filip Povolný. Všetci traja menovaní vlastnia rovnaký (tretinový) podiel z projektu.

* **Kristián Kmec** – manažér a tvorca projektu, osoba zodpovedná za administratívne aktivity, menšie úpravy a financovanie projektu
* **Lukáš Michalčík** – programátor, osoba zodpovedná za výstavbu a chod webovej stránky
* **Bc. Filip Povolný** – programátor, osoba zodpovedná za výstavbu mobilnej aplikácie a celkového dizajnu webovej stránky a mobilnej aplikácie

Kapitál, potrebný na rozbeh projektu zabezpečil Kristián Kmec. V súčasnom stave sa jedná o čiastku, potrebnú na zaobstaranie domény (universitysync.sk). Projekt zatiaľ neprodukuje zisk.

Projekt sa v súčasnosti nachádza vo vývojovej fáze. Na realizácií projektu sa momentálne podieľajú len vlastníci projektu.

# 3. Opis výrobku

Predmetom projektu je produkcia a administrácia webovej stránky a mobilnej aplikácie.

## 3. 1. Webová stránka

Webová stránka umožňuje registrovaným užívateľom vytvárať záujmové alebo akademické skupiny, do ktorých sa môžu pridať viacerí registrovaní užívatelia portálu. Skupiny slúžia na zdieľanie obsahu pridaného členmi skupiny. Hlavné funkcie webovej stránky:

* **Vytváranie užívateľských profilov** – užívateľ sa môže registrovať prostredníctvom samotného portálu universitysync.sk a editovať svoj užívateľský profil alebo sa môže registrovať prostredníctvom iného užívateľského konta na inej webovej stránke (facebook.com, google.com),
* **Vytváranie skupín** – zaregistrovaní užívatelia si môžu vytvoriť záujmovú alebo akademickú skupinu, do ktorej sa môžu, po schválení administrátorom skupiny, pridať iní užívatelia
* **Zdieľanie obsahu** – skupina umožňuje pridávať alebo editovať daný obsah. Obsah v podobe stručných alebo obsiahlych poznámok, noviniek, otázok ohľadom štúdia, vypracovaných téz, súborov a iných materiálov si môže prezrieť a benefitovať z nich každý užívateľ danej skupiny.
* **Poskytovanie poznámok všetkým registrovaným užívateľom**  - možnosť dať k dispozícií poznámky danej skupiny všetkým zaregistrovaným užívateľom portálu universitysync.sk k ich prospechu.
* **Vytváranie kategórií a podkategórií** – administrátor skupiny má možnosť vytvoriť želanú kategóriu (napríklad ročník štúdia) a podkategóriu (napríklad konkrétny akademický predmet), ku ktorým môže priradiť daný obsah. Funkcia umožňuje lepšiu prehľadnosť obsahu.
* **Vytváranie zložiek** – užívateľ skupiny má možnosť vytvoriť zložku, do ktorej môže on alebo iný užívateľ pridávať poznámky podobného zamerania.

## 3.2. Mobilná aplikácia

Mobilná aplikácia je kompaktnejšia verzia webovej stránky. Hlavným zámerom vytvorenia mobilnej aplikácie, je jej funkcia ako vreckovej encyklopédie. Nachádza sa v nej jadro obsahu webovej stránky daného užívateľa. Hlavné funkcie mobilnej aplikácie:

* **Synchronizácia obsahu** – mobilná aplikácia umožňuje užívateľovi synchronizovať obsah danej skupiny alebo viacerých skupín so svojím mobilným zariadením.
* **Funkčnosť aplikácie bez prístupu k internetu** – aplikácia si sťahuje všetky potrebné informácie do pamäte zariadenia, teda na prístup k danému obsahu nepotrebuje pripojenie k internetu.
* **Podobná funkcionalita ako funkcionalita webovej stránky** – užívateľ má možnosť využívať rovnaké funkcie ako na webovej stránke. Užívateľ má teda možnosť vytvoriť si prostredníctvom aplikácie vlastný profil, skupiny, pridávať a editovať obsah v skupinách.
* **Možnosť využitia miniaplikácie „widget“** – užívateľ má možnosť pridať si na plochu svojho mobilného zariadenia miniaplikáciu, ku ktorej si môže priradiť odkaz na konkrétnu skupinu, kategóriu alebo poznámku.

## 3.3. Prednosti oproti konkurencií

Projekt nemá priameho konkurenta. Existujú však viaceré portály, ktoré ponúkajú podobné produkty alebo služby. Takýmito portálmi sú hlavne – facebook.com, google.com, wikipedia.com a rôzne stránky konkrétnych inštitúcií.

Výhody oproti konkurencií:

* Možnosť vytvárania úzko špecifikovaného obsahu, prislúchajúcemu k danej skupine užívateľov, ktoré môžu využívať všetci zaregistrovaní užívatelia.
* Možnosť zaradenia daného obsahu do konkrétnej kategórie alebo podkategórie kvôli lepšej prehľadnosti.
* Prístup k obsahu danej skupiny alebo skupín prostredníctvom rôznych zariadení vďaka funkcií synchronizácie.
* Prístup k obsahu aj bez prístupu k internetu vďaka sťahovaniu zvoleného obsahu do pamäte konkrétneho zariadenia.
* Poskytovanie úložného priestoru s možnosťou kvalitnej organizácie obsahu pre ľahšie vyhľadávanie a lepšiu prehľadnosť.
* Vytváranie úzko alebo širšie zameraných skupín pre viaceré ročníky užívateľov.
* Poznámky nezaberajú veľa miesta v mobilnom zariadení

# 4. Trh a konkurencia

Hlavná skupina ľudí, na ktorú sa projekt zameriava, sú študenti vysokých škôl, univerzít, stredných škôl a iných vedecko-výskumných pracovísk. Konkrétny užívateľ portálu je v prvom rade študent, ktorý má záujem vytvoriť skupinu pre jeho triedu, krúžok, kombináciu alebo ročník a ktorý sa chce podeliť s jeho nazhromaždenými učebnými pomôckami s ostatnými. Druhú skupinu užívateľov tvoria menej usilovní študenti, ktorí využívajú portál k ľahkému prístupu k učebným materiálom danej skupiny.

Postupne sa klientela môže rozšíriť na rôzne organizácie, spolky, krúžky a iné skupiny ľudí, ktoré chcú využívať služby portálu.

Ľudia budú využívať služby portálu kvôli:

* Možnosti ukladania všetkého nazbieraného obsahu danej skupiny na jednom mieste.
* Prehľadnosti daného obsahu.
* Kompaktnosti obsahu po synchronizácií s mobilným zariadením.
* Prístupnosti k obsahu kdekoľvek na svete bez pripojenia k internetu prostredníctvom mobilnej aplikácie.
* Ľahšiemu vypracovávaniu a zdieľaniu danej aktivity (vypracovanie daného projektu, daných téz) s ostatnými členmi skupiny.

# 5. Marketing

Keďže hlavnou klientelou portálu universitysync.sk sú študenti, hlavné marketingové aktivity sú zamerané na prostredie, v ktorom sa študenti nachádzajú. Zameriavame sa na online marketing.

1. Optimalizácia portálu pre ľahšie vyhľadanie prostredníctvom vyhľadávacích stránok

* Využitie Optimalizácie pre vyhľadávače (anglicky SEO – Search Engine Optimization) pre lepšiu viditeľnosť cez vyhľadávacie stránky.

1. E-mail marketing

* Posielanie e-mailov čo najviac ľuďom na čo najviac škôl a organizácií

1. Využitie sociálnych médií

* Vytvorenie konta University Sync na všetkých možných sociálnych sieťach a následne pridávať oznamy o portále.

1. Reklama na záujmových fórach

* Pridávanie odkazov na portál na rôznych fórach spojených so záujmami študentov alebo inej cieľovej skupiny

1. Pozvanie osoby do skupiny cez e-mail

* Užívateľ má možnosť pozvať svojho známeho alebo iného človeka do svojej skupiny na portále universitysync.sk prostredníctvom portálovej e-mailovej adresy.

# 6**.** Výrobný proces

Proces výroby webovej stránky a mobilnej aplikácie sa v súčasnosti uskutočňuje prostredníctvom vlastníkov spoločnosti. Na chod stránky a aplikácie je potrebný „web hosting service“, ktorý momentálne zabezpečuje sieť PloštínNet so sídlom v mestskej časti Ploštín, Liptovský Mikuláš.

Plán na úspešný chod projektu počíta s investovaním finančných prostriedkov do zabezpečenia webhostingu a predĺženia prenájmu domény (universitysync.sk) na portále **websupport.sk**. Veľkosť prenajatého úložného priestoru zostáva v tejto chvíli otázny.

Po dokončení minimálnej použiteľnej verzie portálu je potrebné zhromaždiť skupinu ľudí rozličného veku, rozličných technologických zdatností a rozličného pohlavia, ktorým predložíme sériu úkonov, ktoré majú vykonať za určený čas na portály universitysync.sk. Z nazhromaždených údajov budeme následne prispôsobovať dizajn a funkcionalitu. Účastníci prieskumu tiež vypíšu krátky dotazník s otázkami, ktoré môžu pomôcť zlepšiť efektivitu portálu.

# 7. Organizačný plán

Po dokončení minimálnej funkčnej verzie portálu sa administrátorom webovej stránky stane Lukáš Michalčík. Administrátorom mobilnej aplikácie sa stane Filip Povolný a manažérom projektu sa stane Kristián Kmec. Pri hlasovaní o daných zmenách na projekte má každý vlastník projektu rovnaký hlas a teda je potrebné získať nadpolovičnú väčšinu hlasov aby sa daná zmena mohla uskutočniť.

# 8. Finančné plány

Prehľad plánovaných výdavkov a ziskov za určené obdobie.

## 8.1. Výdavky

### 8.1.1. Doterajšie výdavky

* Prenájom domény – 14,90 €

### 8.1.2. Plánované výdavky za najbližší rok

* Prenájom domény na nasledujúci rok - 14,90 €
* Webhosting na nasledujúci rok (približné ceny)
  + 15 GB – 79,20 €
  + 30 GB – 122,40 €
  + 45 GB – 164,02 €

## 8.2. Zisky

### 8.2.1. Doterajšie zisky

Zatiaľ projekt nie je ziskový.

### 8.2.2. Plánované zisky na najbližší rok

Zisk záleží na počte užívateľov portálu. Pri dostatočnom počte užívateľov za deň je možné uvažovať nad zahrnutím reklamných služieb:

* **AdSense** - Google AdSense predstavuje bezplatný a jednoduchý spôsob, ako môžu vlastníci webových stránok všetkých veľkostí zarábať peniaze zobrazovaním zacielených reklám Google na svojich webových stránkach
  + Cca 11 000 denných návštev zabezpečí cca 750 € mesačne (len približný odhad, pretože výška zisku závisí na viacerých faktoroch)
  + najdôležitejším bodom je v tomto prípade udržať návštevníka na stránke čo najdlhšie
* **Oslovenie konkrétnych firiem** – poskytnúť určené miesto na webovej stránke pre cielenú reklamu konkrétnej firmy alebo firiem.